smcproject/ml-wiki-sentences huggingface dataset:
എന്നാൽ 1889-ൽ റിയാദിലെ ഭരണം അബ്ദുല്ല കകനു തിരിച്ചു നൽകി.
ആ വർഷംതന്നെ അദ്ദേഹം നിര്യാതനായി.
അദ്ദേഹത്തിന്റെ സഹോദരനായ അബ്ദുൽ റഹ്മാൻ റിയാദിലെ ഭരണാധികാരിയായി.
അദ്ദേഹം ഹെയിലിലെ മുഹമ്മദ് ഇബ്നു അബ്ദുല്ല അൽറഷീദുമായി ശത്രുതയിലായി.
തുടർന്നുണ്ടായ യുദ്ധത്തിൽ അബ്ദുൽ റഹ്മാൻ പരാജയപ്പെട്ട് അറേബ്യ വിട്ടോടിപ്പോയി (1891).
വഹാബി ഭരണകൂടം വീണ്ടും നാമാവശേഷമായി.
മുഹമ്മദ് ഇബ്നു അബ്ദുല്ല അൽറഷീദ്, വഹാബിരാജ്യം തന്റെ രാജ്യത്തിൽ ലയിപ്പിച്ചു.
അൽറഷീദിന്റെ നിര്യാണാനന്തരം (1897) അബ്ദുൽ അസീസ് ഇബ്നുമിത്താബ് ഭരണം കൈയേറ്റു.
അദ്ദേഹം ജനപ്രീതി സമ്പാദിക്കുന്നതിൽ പരാജയപ്പെട്ടു.
അതേസമയം അബ്ദുൽ അസീസ് ഇബ്നു അബ്ദൽ റഹ്മാൻ കുവൈതിലെ ഷെയ്ക്ക് മുബാറക്ക് ഇബ്നുസബയുടെ അതിഥിയായി കഴിഞ്ഞുവരികയായിരുന്നു.
1900-ൽ ഷെയ്ക്ക് മുബാറക്കും അബ്ദുൽ റഹ്മാൻ ഇബ്നുസവൂദും അറേബ്യയിൽ ആക്രമണം നടത്തി.
അബ്ദുൽ റഹ്മാൻ ഇബ്നു സവൂദിന്റെ പുത്രൻ അബ്ദുൽ അസീസ് റിയാദിനെതിരായും ആക്രണം നടത്തി.
അതു വിഫലമായി.
അബ്ദുൽ അസീസ് ഏതാനും അനുയായികളോടുകൂടി റിയാദിന്റെ പരിസരപ്രദേശത്ത് എത്തി (1902).
1902 ജനുവരി 15-ന് 15 അനുയായികളോടുകൂടി നഗരത്തിനു ചുറ്റുമുള്ള കോട്ട കടന്നു നഗരത്തിൽ പ്രവേശിച്ച്, റഷീദിഗവർണറെ പെട്ടെന്ന് ആക്രമിച്ചു കീഴ്പ്പെടുത്തി.
അബ്ദുൽ അസീസിനെ ജനങ്ങൾ തങ്ങളുടെ ഭരണാധികാരിയായി അംഗീകരിച്ചു.
ഇബ്നു സഊദ്
അബ്ദുൽ അസീസ് ഇബ്നു സഊദ് (1897-1953) അറേബ്യൻ ചരിത്രത്തിലെ ഒരു പ്രമുഖഭരണാധിപനായിരുന്നു.
ഭരണം നഷ്ടപ്പെട്ട റഷീദികളും ഭരണം പിടിച്ചെടുത്ത സൌദികളും തമ്മിലുള്ള കടുത്ത അധികാരമത്സരരംഗമായിത്തീർന്നു, അറേബ്യ.
റഷീദികൾക്ക് തുർക്കിയുടെ സഹായമുണ്ടായിരുന്നു.
1904-ൽ ബുക്കെയിരിയാ യുദ്ധത്തിൽ റഷീദികളുടെയും തുർക്കികളുടെയും സംയുക്തസേനയെ തോല്പിച്ചുകൊണ്ട് അബ്ദുൽ അസീസ് (അബ്ദുൽ അസീസ് ഇബ്നു അബ്ദുൽ റഹ്മാൻ ഇബ്നു ഫൈസൽ അൽസവൂദ്) തന്റെ ഭരണം ഉറപ്പിച്ചു.
പുതിയ സാഹചര്യത്തിൽ തുർക്കി, തങ്ങളുടെ സേനയെ അറേബ്യയിൽ നിന്നു പിൻവലിച്ചു.
അബ്ദുൽ അസീസ് ഇബ്നു സവൂദ് അറേബ്യയിലെ അംഗീകരിക്കപ്പെട്ട ഭരണാധികാരിയായിത്തീർന്നു.
അറേബ്യൻ ഉപദ്വീപിലെ ഏതാനും പ്രദേശങ്ങൾ മാത്രമാണു ഇദ്ദേഹത്തിന്റെ അധികാരസീമയ്ക്കു പുറത്തുണ്ടായിരുന്നത്.
അവ കൂടി തന്റെ അധികാരപരിധിക്കുള്ളിൽ വരുത്തുവാനുള്ള ശ്രമങ്ങൾ തുടർന്നു.
അൽഹാസ പ്രദേശം തുർക്കികളിൽനിന്നും പിടിച്ചെടുത്തു (1913).
ഹിജാസിലെ ഹുസൈൻ രാജാവിനെ 1919-ൽ തോല്പിച്ചു.
1920-ൽ ഇബ്നു സവൂദിന്റെ പുത്രനായ ഫൈസൽ ഹിജാസിനും യെമെനും ഇടയ്ക്കുള്ള അസീർപ്രദേശവും പിടിച്ചെടുത്തു.
അവസാന റഷീദി അമീറായ മുഹമ്മദ് ഇബ്നു തലാലിന്റെ സേനയെ പരാജയപ്പെടുത്തി അദ്ദേഹത്തിന്റെ അധികാരപരിധിയിലുണ്ടായിരുന്ന പ്രദേശങ്ങളും കീഴടക്കി.
ഉത്തര അറേബ്യ പൂർണമായും ഇബ്നു സവൂദിന്റെ ഭരണത്തിൻകീഴിലായി.
അടുത്ത വർഷം അൽജൌഫും വാദിസിർഹാനും അദ്ദേഹം പിടിച്ചെടുത്തു.
കുവൈറ്റുമായുള്ള ബന്ധങ്ങൾ അദ്ദേഹം സൗഹൃദപൂർണമാക്കി.
ഹുസൈൻരാജാവിന്റെ പുത്രന്മാരായ ഫൈസലിനെയും (ഭരണകാലം 1921-33) അബ്ദുല്ലയെയും (ഭരനകാലം 1921-51) ഇറാക്കിലെയും ട്രാൻസ് ജോർദാനിലെയും രാജാക്കന്മാരായി ഇംഗ്ലീഷുകാർ വാഴിച്ചു.
എന്നാൽ വഹാബി രാജ്യവും സമീപപ്രദേശങ്ങളിലെ മറ്റു സ്വതന്ത്ര രാജ്യങ്ങളുമായുള്ള അതിർത്തിത്തർക്കങ്ങൾ തുടർന്നു വന്നു.
അത് അവസാനിപ്പിക്കാൻ ബ്രിട്ടീഷ്‌ ഗവൺമെന്റ് സ്വീകരിച്ച നടപടികൾ വിജയിച്ചില്ല.
1924-ൽ വഹാബികൾ ഹിജാസ് ആക്രമിച്ചു.
അത്തെഫും മക്കയും അവർ പിടിച്ചടക്കി.
പിന്നീട് ജിദ്ദയും മദീനയും ആക്രമിച്ചു.
ഇത്തരുണത്തിൽ ഹുസൈൻരാജാവു സ്ഥാനത്യാഗം ചെയ്ത് ഭരണം പുത്രനായ അലിയെ ഏല്പിച്ചു.
1925-ൽ ജിദ്ദയും മദീനയും ഇബ്നു സവൂദിനു കീഴടങ്ങി.
അലിയും സ്ഥാനത്യാഗം ചെയ്തു രാജ്യം വിട്ടുപോയി.
അക്വാബാ പ്രദേശങ്ങൾ ട്രാൻസ്ജോർദാനുവേണ്ടി ബ്രിട്ടീഷുകാർ കീഴടക്കി; സവൂദ്രാജാവ് ആ പ്രദേശങ്ങൾ കീഴടക്കുന്നതു തടയുകയായിരുന്നു ബ്രിട്ടീഷുകാരുടെ ലക്ഷ്യം.
1928 ജനുവരി 8-നു നജ്ദ്സുൽത്താൻ മാത്രമായിരുന്ന ഇബ്നുസവൂദ് അറേബ്യയുടെ രാജാവായി സ്ഥാനാരോഹണം ചെയ്തു.
ലോകരാഷ്ട്രങ്ങൾ ഈ ഭരണത്തെ അംഗീകരിച്ചു.
1932-ൽ ഹിജാസ്, നജ്ദ് എന്നീ രാജ്യങ്ങളും സംരക്ഷിത പ്രദേശങ്ങളും കൂട്ടിച്ചേർത്തു സൗദി അറേബ്യ എന്ന പുതിയ രാജ്യം രൂപമെടുത്തു.
ഇബ്നു സവൂദ് 1953-ൽ നിര്യാതനായി.
തുടർന്നു സവൂദ് ഇബ്നു അബ്ദുൽ അസീസ് (ഭരണകാലം 1953-64) രാജാവായി.
അദ്ദേഹത്തിന്റെ സ്ഥാനത്യാഗത്തെത്തുടർന്ന് 1964 നവംബർ 2-നു ഫൈസൽ രാജകുമാരൻ (ഫൈസൽ ഇബ്നു അബ്ദുൽ അസീസ്) സൗദി അറേബ്യയിലെ ഭരണാധികാരം ഏറ്റെടുത്തു.
രാഷ്ട്രീയ സംവിധാനം
അറേബ്യൻ ഉപദ്വീപിലുള്ള രാജ്യങ്ങൾ സൗദി അറേബ്യ, യെമെൻ, ഒമാൻ, യുണൈറ്റഡ് അറബ് എമിറേറ്റ്സ് (അബൂദാബി, ദുബായ്, ഷാർജാ, അജ്മാൻ, ഉമ്മുൽ ഖയ്വാൻ, റഅസ്അൽഖൈമാ, അൽഫുജറാ), ബഹ്റീൻ, ഖത്തർ, കുവൈറ്റ് എന്നിവയാണ്.
കുവൈറ്റ് ഒരു സ്വതന്ത്രരാജ്യമാണ്.
1970 വരെ മസ്കറ്റ് ഒമാൻ എന്നറിയപ്പെട്ടിരുന്ന ഒമാനിൽ പരമ്പരാഗതമായ രാജവാഴ്ചയാണു നിലവിലുള്ളത്.
ഉത്തര യെമെനിൽ 1962-ൽ രാജഭരണം അവസാനിച്ച് റിപ്പബ്ലിക്ക് സ്ഥാപിതമായി.
എങ്കിലും തുടർന്നുണ്ടായ ആഭ്യന്തരസമരങ്ങൾ അവസാനിച്ചതു 1970-ലാണ്.
അറേബ്യയുടെ തെക്കേ അറ്റത്തെ ബ്രിട്ടീഷ് അധിനിവേശപ്രദേശമായിരുന്ന ഏഡനും സമീപപ്രദേശങ്ങളും സ്വാതന്ത്ര്യപ്രാപ്തിയെ (1967) തുടർന്നു പീപ്പിൾസ് റിപ്പബ്ലിക്ക് ഒഫ് സൗത്ത് യെമെൻ ആയി; 1970-ൽ പരിപൂർണസ്വാതന്ത്ര്യം നേടിയതോടെ പീപ്പിൾസ് ഡെമോക്രാറ്റിക്ക് റിപ്പബ്ലിക്ക് ഒഫ് സൗത്ത് യെമെൻ ആയിത്തീർന്നു.
1990-ൽ ഉത്തരയെമനും ദക്ഷിണയെമനും യോജിച്ച് യെമൻ ആയിത്തീർന്നു.
1993-ൽ സ്വതന്ത്രവും ബഹുകക്ഷി അടിസ്ഥാനത്തിലുള്ളതുമായ തെരഞ്ഞെടുപ്പു നടന്നു.
1994-ൽ പുതിയ ഭരണഘടന നിലവിൽവന്നു.
ഇതുംകൂടികാണുക ഒമാൻ കുവൈറ്റ് ഖത്തർ ബഹറിൻ യെമെൻ യുണൈറ്റഡ് അറബ് എമിറേറ്റ്സ് സൗദി അറേബ്യ അവലംബം പുറത്തേക്കുള്ള കണ്ണികൾ http://www.adc.org/index.php?id=248 http://www.livemint.com/2011/03/06194651/An-emerging-role-for-India-in.html http://www.al-bab.com/arab/women.htm Archived 2012-08-19 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അറേബ്യ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അറ്റലാന്റ ബി.സി.
ഇറ്റലിയിലെ ലോംബാർഡിയിലെ ബെർഗാമോ ആസ്ഥാനമായുള്ള ഒരു പ്രൊഫഷണൽ ഫുട്ബോൾ ക്ലബ്ബാണ് അറ്റലാന്റ ബെർഗമാസ്ക കാൽസിയോ .
2010–11ൽ സീരി ബിയിൽ നിന്ന് പ്രമോഷൻ നേടിയ ക്ലബ്ബ് ഇപ്പോൾ ഇറ്റാലിയൻ ഫുട്ബോളിലെ പ്രഥമ ലീഗായ സീരി അ യിൽ കളിക്കുന്നു.
1907 ൽ ബെർഗമോയിലെ ലൈസിയോ ക്ലാസിക്കോ പൗലോ സർപി എന്ന ഹൈസ്കൂളിലെ വിദ്യാർത്ഥികൾ ചേർന്നാണ് അറ്റലാന്റ ക്ലബ്ബിനു രൂപംനൽകിയത്.
ലാ ഡിയ, നെരാസുരി, ഒറോബിസി എന്നും ഇതിനു വിളിപ്പേരുകളുണ്ട്.
നീലയും കറുപ്പും ലംബമായി വരയുള്ള ഷർട്ടുകൾ, കറുത്ത ഷോർട്ട്സ്, കറുത്ത സോക്സ് എന്നിവയടങ്ങുന്ന കിറ്റിൽ ആണ് ക്ലബ് കളിക്കുന്നത്.
21,300 സീറ്റുകളുള്ള ഗെവിസ് സ്റ്റേഡിയത്തിലാണ് ക്ലബ്ബ് ഹോം മത്സരങ്ങൾ കളിക്കുന്നത്.
ഇറ്റലിയിൽ, അറ്റലാന്റയെ ചിലപ്പോൾ റെജീന ഡെല്ലെ പ്രൊവിൻഷ്യൽ (പ്രൊവിൻഷ്യൽ ക്ലബ്ബുകളുടെ രാജ്ഞി) എന്ന് വിളിക്കുന്നു.
തലസ്ഥാനത്ത് അധിഷ്ഠിതമല്ലാത്ത ഇറ്റാലിയൻ ക്ലബ്ബുകളിൽ ഏറ്റവും സ്ഥിരത പുലർത്തുന്നുവെന്നതിന്റെ അടയാളമായാണ് ഇത്.
സീരി അ യിൽ 60 സീസണുകളും സീരി ബി യിൽ 28 സീസണുകളും സീരി സി യിൽ ഒരു സീസണും അറ്റലാന്റ കളിച്ചു.
സമീപത്തുള്ള ക്ലബ് ബ്രെസിയയാണ് അറ്റലാന്റയുടെ ചിരകാല വൈരി.
യൂറോപ്പിലെ മികച്ച ലീഗുകളിൽ കളിച്ച നിരവധി ശ്രദ്ധേയമായ പ്രതിഭകളെ സൃഷ്ടിച്ച യൂത്ത് അക്കാദമി എന്ന നിലയിലിലും അറ്റലാന്റ പ്രശസ്തമാണ്.
സീരി ബി യിൽ മത്സരിക്കുമ്പോൾ 1963 ൽ കോപ്പ ഇറ്റാലിയ നേടുകയും 1988 ൽ കപ്പ് വിന്നേഴ്സ് കപ്പിന്റെ സെമി ഫൈനലിലെത്തുകയും ചെയ്തു.
ഒരു പ്രധാന യുവേഫ മത്സരത്തിൽ ആദ്യ ഡിവിഷനിൽ ഉൾപ്പെടാത്ത ഒരു ക്ലബ്ബിന്റെ എക്കാലത്തെയും മികച്ച പ്രകടനമാണിത് (കാർഡിഫ് സിറ്റിക്കൊപ്പം).
നാല് തവണ യുവേഫ യൂറോപ്പ ലീഗിൽ (മുമ്പ് യുവേഫ കപ്പ് എന്നറിയപ്പെട്ടിരുന്ന) മത്സരിച്ച അറ്റലാന്റ 1990–91 സീസണിൽ ക്വാർട്ടർ ഫൈനലിലെത്തി.
2018–19 സീസണിൽ സീരി അ യിൽ ക്ലബ് മൂന്നാം സ്ഥാനത്തെത്തി അതിന്റെ ഏറ്റവും മികച്ച പ്രകടനം കാഴ്ചവെക്കുകയും, ചരിത്രത്തിൽ ആദ്യമായി 2019–20 യുവേഫ ചാമ്പ്യൻസ് ലീഗിലേക്ക് യോഗ്യത നേടുകയും ചെയ്തു.
അടുത്ത സീസണിലും തുടർച്ചയായ രണ്ടാം തവണ മൂന്നാം സ്ഥാനം നേടുകയും യുവേഫ ചാമ്പ്യൻസ് ലീഗിന്റെ ക്വാർട്ടർ ഫൈനലിൽ എത്തുകയും ചെയ്തു.
നമ്പർ സ്ഥാനം കളിക്കാരൻ 1 ഗോൾ കീപ്പർ Boris Radunović 2 പ്രതിരോധ നിര Rafael Tolói ( captain ) 3 പ്രതിരോധ നിര Joakim Mæhle 4 പ്രതിരോധ നിര Boško Šutalo 6 പ്രതിരോധ നിര José Luis Palomino 7 മുന്നേറ്റ നിര Sam Lammers 8 പ്രതിരോധ നിര Robin Gosens 9 മുന്നേറ്റ നിര Luis Muriel 11 മധ്യനിര Remo Freuler ( vice-captain ) 13 പ്രതിരോധ നിര Mattia Caldara (on loan from Milan ) 15 മധ്യനിര Marten de Roon ( 3rd captain ) 17 പ്രതിരോധ നിര Cristian Romero (on loan from Juventus ) 18 മധ്യനിര Ruslan Malinovskyi നമ്പർ സ്ഥാനം കളിക്കാരൻ 19 പ്രതിരോധ നിര Berat Djimsiti 20 മധ്യനിര Viktor Kovalenko 31 ഗോൾ കീപ്പർ Francesco Rossi 32 മധ്യനിര Matteo Pessina 33 പ്രതിരോധ നിര Hans Hateboer 40 പ്രതിരോധ നിര Matteo Ruggeri 57 ഗോൾ കീപ്പർ Marco Sportiello 59 മധ്യനിര Aleksei Miranchuk 72 മുന്നേറ്റ നിര Josip Iličić 88 മധ്യനിര Mario Pašalić 91 മുന്നേറ്റ നിര Duván Zapata 95 ഗോൾ കീപ്പർ Pierluigi Gollini കരാർ പ്രകാരം ഉള്ള മറ്റ് കളിക്കാർ പുതുക്കിയത്: 1 February 2021
നമ്പർ സ്ഥാനം കളിക്കാരൻ — ഗോൾ കീപ്പർ Alessandro Pavan — പ്രതിരോധ നിര Fabio Eguelfi നമ്പർ സ്ഥാനം കളിക്കാരൻ — മധ്യനിര Willy Braciano Ta Bi വായ്പക്ക് കൊടുത്ത കളിക്കാർ പുതുക്കിയത്: 1 February 2021
കുഴിക്കലിടവക പബ്ലിക് ലൈബ്രറി, പാങ്ങോട്
കൊല്ലം ജില്ലയിലെ പുത്തൂർ , പാങ്ങോട് സ്ഥിതി ചെയ്യുന്ന ഗ്രന്ഥശാലയാണ് കുഴിക്കലിടവക പബ്ലിക് ലൈബ്രറി .
ഇരുപതിനായിരത്തോളം പുസ്തകങ്ങളും 830 അംഗങ്ങളുമുണ്ട്.
നിലവിൽ എ പ്ലസ് ഗ്രേഡ് ലൈബ്രറിയാണ്.
1947 ഒക്ടോബർ 2ന്
അക്ഷരസ്നേഹികൾ സംഭാവന ചെയ്തത് ഉൾപ്പെടെ ആയിരത്തിലേറെ പുസ്തകങ്ങളുമായി വാടകക്കെട്ടിടത്തിൽ പ്രവർത്തനം ആരംഭിച്ച ലൈബ്രറി ഇന്നിപ്പോൾ ഇരുപതിനായിരത്തോളം പുസ്തകങ്ങളും 830 അംഗങ്ങളുമുള്ള
എ പ്ലസ് ഗ്രേഡ് ലൈബ്രറിയും താലൂക്ക് റഫറൻസ് ഗ്രന്ഥശാലയുമാണ്.
വരവുകാല മാധവൻ പിള്ളയും ആലപ്പാട്ട് നാണുശാസ്ത്രിയുമായിരുന്നു ആദ്യ സാരഥികൾ.
കുഴിക്കൽ ഇടവക സ്ഥാനീയനായിരുന്ന താഴം ഊരു മഠത്തിൽ ആർ. രാമൻ ഉണ്ണിത്താൻ സംഭാവന ചെയ്ത 10 സെന്റ് സ്ഥലത്താണ് ലൈബ്രറി കെട്ടിടം.
മധ്യവേനൽ അവധിക്കാലത്ത് ബാലവേദിയുടെ നേതൃത്വത്തിൽ നടത്തിയ ‘വേനൽ കളിയും കാര്യവും’ പ്രകൃതി സഹവാസ ക്യാംപ്, വായന മത്സരത്തിലും ബാലോത്സവങ്ങളിലും ബാലവേദി അംഗങ്ങൾ നടത്തിയ മികച്ച പ്രകടനം, ബാലവേദിയുടെ ചിട്ടയായ പ്രവർത്തനം എന്നിവ പരിഗണിച്ചാണ്  2019–20 വർഷത്തിലെ സംസ്ഥാനത്തെ ഏറ്റവും മികച്ച ലൈബ്രറി ബാലവേദിക്കുള്ള പി.രവീന്ദ്രൻ സ്മാരക പുരസ്കാരം ലഭിച്ചത്.
ലോക പുസ്തകദിനത്തിൽ പുത്തൂർ ഗാന്ധിഭവനിലെ അമ്മമാർക്ക് പുസ്തകങ്ങൾ നൽകി.
എല്ലാവർഷവും നടത്തുന്ന അറിവുയാത്രകൾ ലൈബ്രറിയുടെ മറ്റൊരു പ്രത്യേകതയാണ്.
ജില്ലയിൽ ആദ്യമായി പുസ്തകങ്ങൾ വർഗീകരിച്ച് കംപ്യൂട്ടറൈസേഷൻ നടത്തിയ ഗ്രാമീണ ഗ്രന്ഥശാലയാണ്.
വയലാർ അവാർഡ് ജേതാക്കൾക്ക് പുരസ്കാരസ്വീകരണത്തിനുശേഷം ആദ്യസ്വീകരണം നൽകുന്നത് പാങ്ങോട് പബ്ലിക് ലൈബ്രറിയാണ്.
പുരസ്കാരജേതാവ് ബെന്യാമിൻ , അശോകൻ ചരുവിൽ ഉൾപ്പെടെ ഇവിടെ ആദരം
ഏറ്റുവാങ്ങാനായെത്തിയിരുന്നു.
ഏഴുവർഷമായി ഈ പതിവു തുടരുന്നു.
പുരസ്കാരങ്ങൾ സംസ്ഥാനത്തെ ഏറ്റവും മികച്ച ലൈബ്രറി ബാലവേദിക്കുള്ള പി.രവീന്ദ്രൻ സ്മാരക പുരസ്കാരം ജില്ലയിലെ ഏറ്റവും മികച്ച ലൈബ്രറിക്കുള്ള പുത്തൂർ സോമരാജൻ പുരസ്കാരം
അവലംബം ↑ https://www.manoramaonline.com/district-news/kollam/2022/07/30/kollam-puthoor-library.html ↑ https://www.manoramaonline.com/district-news/kollam/2022/01/29/kollam-puthoor-public-library.html ↑ https://newspaper.mathrubhumi.com/kollam/news/kollam-1.7423532
അലക്സാന്ദ്ര മോനെഡ്‌ജിക്കോവ ഇംഗ്ലീഷ് വിലാസം https://ml.wikipedia.org/wiki/Aleksandra_Monedzhikova
അലക്സാന്ദ്ര മിഹൈലോവ മോനെഡ്‌ജിക്കോവ (ജീവിതകാലം: 24 ജനുവരി 1889 - 2 ജൂലൈ 1959) ഒരു ബൾഗേറിയൻ ഭൂമിശാസ്ത്രജ്ഞ, ചരിത്രകാരി, സാഹിത്യകാരി, അദ്ധ്യാപിക എന്നീ നിലകളിൽ പ്രശസ്തയായ വനിതയായിരുന്നു.
ജീവിതരേഖ 1908 -ൽ ബൾഗേറിയൻ ഭൂമിശാസ്ത്രജ്ഞ അലക്സാണ്ട്ര മോനെഡ്‌ജിക്കോവ ഭർത്താവ് നെയ്ഡൻ നിക്കോളോവിനൊപ്പം-1908.
അലക്സാണ്ട്ര മോനെഡ്‌ജിക്കോവ ( ബൾഗേറിയൻ ഭാഷയിൽ, Александра Монеджикова) 1889 ജനുവരി 24 ന് ബൾഗേറിയയിലെ പ്ലോവ്ഡിവിൽ ഒരു ന്യായാധിപൻറേയും അദ്ധ്യാപികയുടേയും മകളായി ജനിച്ചു.
ബൾഗേറിയയിലെ ബാൻസ്കോയിൽ നിന്നുള്ള അഭയാർഥികളായിരുന്ന അവരുടെ മുത്തശ്ശിയും മുത്തച്ഛനും 1878 ലെ ക്രെസ്ന-റാസ്ലോഗ് പ്രക്ഷോഭം ക്രൂരമായി അടിച്ചമർത്തപ്പെട്ടതിന് ശേഷം പ്ലോവ്ഡിവിൽ സ്ഥിരതാമസമാക്കി.
1906 -ൽ മാതാപിതാക്കൾ രാജ്യ തലസ്ഥാനമായ സോഫിയയിലേക്ക് ജോലിക്ക് വേണ്ടി പോയി.
1907 -ൽ രണ്ടാം സോഫിയ ഗേൾസ് ഹൈസ്‌കൂളിൽ നിന്ന് മോണെഡ്‌ജിക്കോവ ബിരുദം നേടിയശേഷം ട്രാൻസ്ക ക്ലിസുര (ട്രാൻസ്ക ജില്ല, പടിഞ്ഞാറൻ പ്രാന്തപ്രദേശങ്ങൾ) ഗ്രാമത്തിൽ അദ്ധ്യാപികയായി ജോലി ചെയ്തു.
അവിടെ അവർ അതേ സ്കൂളിലെ അധ്യാപകനായ നെയ്ഡൻ നിക്കോളോവിനെ വിവാഹം കഴിക്കുകയും അന്നുമുതൽ അവൾ ചിലപ്പോൾ അലക്സാണ്ട്ര മോനെഡ്ജിക്കോവ-നിക്കോളോവ എന്ന പേരിൽ അറിയപ്പെടുകയും ചെയ്തു.
1908-1909 അധ്യയന വർഷത്തിൽ അവൾ സോഫിയ സർവകലാശാലയിലെ ചരിത്രത്തിന്റെയും ഭൂമിശാസ്ത്രത്തിന്റെയും വിദ്യാർത്ഥിനിയായിരുന്നുവെങ്കിലും "മാതൃത്വം, യുദ്ധങ്ങൾ, പ്രക്ഷോഭങ്ങൾ, മറ്റ് സംഭവങ്ങൾ എന്നിവ കാരണം" അവർ 1924 വരെ ചരിത്ര, ഭാഷാശാസ്‌ത്ര വിഭാഗത്തിൽ നിന്ന് ബിരുദം നേടിയില്ല.
ഒന്നാം ലോകമഹായുദ്ധകാലത്ത് , എഡ്മണ്ടോ ഡി അമിച്ചിസിന്റെ ദ ടീച്ചർ ഓഫ് ദി വർക്കേഴ്സ് എന്ന പുസ്തകം മൊണെഡ്‌ജിക്കോവ വിവർത്തനം ചെയ്യുകയും പ്രസിദ്ധീകരിക്കുകയും ചെയ്തു.
1927 നും 1930 നും ഇടയിലുള്ള വർഷങ്ങളിൽ അവർ റൊമാനിയ, യുഗോസ്ലാവിയ, അൽബേനിയ, യൂറോപ്യൻ തുർക്കി, ഗ്രീസ്, മാസിഡോണിയ, ഡോബ്രുഡ്ജ എന്നീ പേരുകളിലുള്ള പുസ്തകങ്ങൾ പ്രസിദ്ധീകരിച്ചു.
1928 -ൽ ബൾഗേറിയയിലെ പോളിഷ് മ്യൂച്വൽ എയ്ഡ് സൊസൈറ്റി പോളണ്ടിനെക്കുറിച്ചുള്ള അവരുടെ പുസ്തകം പ്രസിദ്ധീകരിച്ചു.
അദ്ധ്യാപിക
സർവ്വകലാശാല ബിരുദം നേടിയ ശേഷം, 1931 വരെ സോഫിയയിലെ ഫ്രഞ്ച് കോളേജിൽ ഭൂമിശാസ്ത്രം , ചരിത്രം , ബൾഗേറിയൻ ഭാഷ എന്നിവയുടെ അദ്ധ്യാപികയായി ഏഴ് വർഷം ജോലി ചെയ്തു.
1931-1932 അധ്യയന വർഷത്തിൽ അവൾ മൂന്നാം സോഫിയ ബോയ്സ് ഹൈസ്കൂളിലും 1932-1933 ൽ ആദ്യ സോഫിയ ബോയ്സ് ഹൈസ്കൂളിലും അവർ അദ്ധ്യാപികയായിരുന്നു.
സോഫിയയിലെ സ്വകാര്യ "സെന്റ് മരിയ" ജർമ്മൻ സ്കൂളിലും അവർ മൂന്ന് വർഷം ജോലി ചെയ്തിരുന്നു.
ശാസ്ത്രം ജനങ്ങൾക്കിടയിൽ പ്രചരിപ്പിക്കുക എന്ന ലക്ഷ്യത്തോടെ സജീവ പത്രപ്രവർത്തന, സാമൂഹിക, ശാസ്ത്രീയ, പ്രമോഷണൽ പ്രവർത്തനങ്ങളിൽ സ്വയം അർപ്പിക്കുന്നതിനായി മോണെഡ്‌ജിക്കോവ അദ്ധ്യാപന ജോലി ഉപേക്ഷിച്ചു.
അപ്രകാരം ചെയ്യുന്നതിന്, അവർ പ്രഭാഷണങ്ങൾ, സംവാദങ്ങൾ, യക്ഷിക്കഥകളുടെ രചന എന്നിവയിൽ ഏർപ്പെട്ടതോടൊപ്പം സ്ക്രീനിംഗുകളും ഗവേഷണ അവതരണങ്ങളും പോലുള്ള അധിക പ്രവർത്തനങ്ങളിൽ അവർ മറ്റുള്ളവരോടൊപ്പം ഏർപ്പെട്ടു.
വിദ്യാലയങ്ങൾക്കുവേണ്ടിയുള്ള ഭൂമിശാസ്ത്ര പാഠപുസ്തകങ്ങളുടെ സഹ-രചയിതാവായിരുന്ന അവർ പത്രങ്ങളിലും മാസികകളിലും ലേഖനങ്ങൾ, എഡിറ്റോറിയൽ ജോലികൾ എന്നിവയിലും ഏർപ്പെട്ടിരുന്നു.
ഗ്രീസിലെ തെസ്സലോനികി സിനിമയിൽ അവർ നിരവധി ഭൂമിശാസ്ത്രപരമായ പ്രഭാഷണങ്ങൾ നടത്തി.
സോഫിയയിലെ ഫ്രഞ്ച് പൂർവ്വ വിദ്യാർത്ഥി യൂണിയനിലും പ്രവർത്തിച്ച അവർ, തലസ്ഥാനത്തും രാജ്യത്തും പാരീസ്, ഫ്രഞ്ച് വിപ്ലവം , പാരീസിലെ മ്യൂസിയങ്ങൾ, മറ്റ് താൽപ്പര്യമുള്ള വിഷയങ്ങൾ എന്നിവയിൽ നിരവധി പ്രഭാഷണങ്ങൾ നടത്തി.
1937 ൽ പാരീസിലെ വേൾഡ്സ് ഫെയർ സന്ദർശനവേളിൽ സാംസ്കാരിക നേതാവായി തിരഞ്ഞെടുക്കപ്പെട്ട അവർ, അടുത്ത വർഷം അവർ പാരീസ് ത്രൂ ദി സെഞ്ച്വറീസ് (1938) എന്ന പുസ്തകം പ്രസിദ്ധീകരിച്ചു.
സാരിയ, മിർ, അൻവിൽ തുടങ്ങിയ പത്രങ്ങളിൽ അവർ യഥാർത്ഥവും ജനപ്രിയവുമായ ശാസ്ത്ര, വിവർത്തന ലേഖനങ്ങൾ പ്രസിദ്ധീകരിച്ചു.
ബൾഗേറിയൻ ടൂറിസ്റ്റ്, യൂത്ത് ടൂറിസ്റ്റ്, ഔർ വില്ലേജ്, ഫൈറ്റ് എഗേൻസ്റ്റ് ആൾക്കഹോളിസം എന്നീ മാസികകളുമായി അവർ സഹകരിച്ച് പ്രവർത്തിച്ചു.
അതേസമയം, ബൾഗേറിയൻ ജിയോഗ്രാഫിക്കൽ സൊസൈറ്റിയുടെ (BGD) മാനേജ്മെന്റിന്റെ സജീവ അംഗമായിരുന്ന മോനെഡ്‌ജിക്കോവ, 1944 സെപ്റ്റംബർ 9 മുതൽ 1948 വരെ അതിന്റെ ചെയർപേഴ്സൺ ആയി സേവനമനുഷ്ഠിച്ചു.
ജീവിതാവസാനം വരെ അവർ BGD യുടെ ഒരു ഓണററി അംഗമായും ലെനിൻഗ്രാഡിലെ ഓൾ-യൂണിയൻ ജിയോഗ്രാഫിക്കൽ സൊസൈറ്റിയുടെ അംഗമായും തുടർന്നു.
1959 ജൂലൈ 2 ന് സോഫിയയിൽവച്ച് മോണെഡ്‌ജിക്കോവ അന്തരിച്ചു .
അവലംബം ↑ {{ cite web }} :  CS1 maint: numeric names: authors list ( link ) ↑ ↑ ↑ IV, V., and VI International Travel Seminar of UniBIT.
"MODERN DIMENSIONS OF THE EUROPEAN EDUCATIONAL AND SCIENTIFIC AREA."
(in Bulgarian) Accessed 2020-06-16.
അലക്സ് മോർഗൻ
ഒരു അമേരിക്കൻ ഫുട്ബോൾ താരമാണ് അലക്സാണ്ട്ര പട്രീഷ്യ മോർഗൻ കരോസ്കോ (ജൂലൈ 2, 1989) .
ഒളിമ്പിക് സ്വർണ്ണ മെഡൽ, ഫിഫ വുമൻസ് വേൾഡ് കപ്പ് ചാമ്പ്യൻഷിപ്പ് എന്നിവ ലഭിച്ചിട്ടുണ്ട്.
നാഷണൽ ടീമിനുവേണ്ടി ഫോർവേർഡ് കളിക്കുന്നു .
അവലംബം ↑ 1 2 അലക്സ് മോർഗൻ profile at Soccerway ↑
എറണാകുളം ശിവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Ernakulam_Siva_Temple
കേരളത്തിന്റെ വ്യാവസായിക തലസ്ഥാനമായ എറണാകുളം നഗരമദ്ധ്യത്തിൽ, പടിഞ്ഞാറുഭാഗത്തുള്ള കൊച്ചി കായലിലേക്ക് ദർശനം ചെയ്തു സ്ഥിതി ചെയ്യുന്ന പ്രസിദ്ധമായ ഒരു മഹാദേവ ക്ഷേത്രമാണ് എറണാകുളം ശിവക്ഷേത്രം .
കേരളത്തിലെ പ്രസിദ്ധമായ ശിവക്ഷേത്രങ്ങളുടെ പട്ടികയിൽ വരുന്ന ഒരു  ക്ഷേത്രമാണിത്.
ഹൈന്ദവ, ശൈവ വിശ്വാസപ്രകാരം ശ്രീ പരമേശ്വരൻ അഥവാ പരമശിവനാണ്‌ മുഖ്യ പ്രതിഷ്ഠ.
കിരാതമൂർത്തിയായും പാർവ്വതീസമേതനായും രണ്ടുരൂപങ്ങളിൽ ഇവിടെ ശിവന് പ്രതിഷ്ഠകളുണ്ട്.
എറണാകുളത്തപ്പൻ എന്ന്‌ അറിയപ്പെടുന്ന ഇവിടത്തെ മഹാദേവൻ എറണാകുളം നഗരത്തിന്റെ കുലദൈവമായി കണക്കാക്കപ്പെടുന്നു.
എറണാകുളം ക്ഷേത്രം വാസ്തവത്തിൽ മൂന്ന് ക്ഷേത്രങ്ങളടങ്ങിയ ഒരു വലിയ ക്ഷേത്രസമുച്ചയമാണ്.
ഈ ശിവക്ഷേത്രത്തിന്‌ സമീപം കന്നഡശൈലിയിലുള്ള ഹനുമാൻ ക്ഷേത്രവും തമിഴ് ശൈലിയിലുള്ള സുബ്രഹ്മണ്യ ക്ഷേത്രവും സ്ഥിതി ചെയ്യുന്നു.
എങ്കിലും മൂന്ന് ക്ഷേത്രങ്ങളും സ്വതന്ത്രമായിത്തന്നെ നിലനിന്നുപോരുന്നു.
ദക്ഷിണേന്ത്യയിലെ മൂന്ന് സംസ്കാരങ്ങളെ ഒരുമിച്ച് കാണാൻ കഴിയുന്നു എന്ന പ്രത്യേകതയും ഇതുവഴി ലഭിയ്ക്കുന്നു.
ഉപദേവതകളായി ഗണപതി , സുബ്രഹ്മണ്യൻ , അയ്യപ്പൻ , നാഗദൈവങ്ങൾ എന്നിവർക്കും സന്നിധികളുണ്ട്.
പരശുരാമപ്രതിഷ്ഠിതനായ കേരളത്തിലെ നൂറ്റെട്ട് ശിവാലയങ്ങളിൽ ഒന്നാണിത്.
പണ്ട് ക്ഷേത്രം ചേരാനെല്ലൂർ കർത്താക്കന്മാരുടെ വകയായിരുന്നു.
കർത്താക്കന്മാരും കൊച്ചി രാജാക്കന്മാരുമാണ് ക്ഷേത്രത്തിലെ നിർമ്മാണപ്രവർത്തനങ്ങൾക്ക് നേതൃത്വം നൽകിയിട്ടുള്ളത്.
മകരമാസത്തിലെ തിരുവാതിര നാളിൽ ആറാട്ടായി എട്ടുദിവസത്തെ കൊടിയേറ്റുത്സവം, കുംഭമാസത്തിലെ ശിവരാത്രി , ധനുമാസത്തിലെ തിരുവാതിര എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ.
കൊച്ചിൻ ദേവസ്വം ബോർഡിന്റെ കീഴിലാണ് ഇന്ന് ക്ഷേത്രഭരണം.
'എറണാകുളം' എന്ന സ്ഥലപ്പേരിനെ ചൊല്ലി പലവിധ അഭിപ്രായങ്ങൾ നിലനിൽക്കുന്നുണ്ട്. 'ഏറെ നാൾ കുളം' ആണ് എറണാകുളമായതെന്നാണ് ഒരു വാദം.
ഒരുപാടുകാലം എറണാകുളം ജലത്തിലായിരുന്നുവെന്ന് കാണിയ്ക്കുന്നതാണ് ഈ പ്രയോഗം.
മറ്റൊരു അഭിപ്രായം, 'ഇറയനാർകുളം' ആണ് എറണാകുളമായതെന്നാണ്.
തമിഴ് ഭാഷയിൽ ശിവനെ 'ഇറയനാർ' എന്ന് വിളിയ്ക്കാറുണ്ട്.
ഇന്നത്തെ തെക്കേ ഇന്ത്യ മുഴുവൻ പഴയ തമിഴകത്തിന്റെ കീഴിലായിരുന്നതിനാൽ ഈ വാദത്തിന് വിശ്വാസ്യതയുണ്ട്.
ശിവന്റെ സ്ഥാനം എന്ന അർത്ഥത്തിൽ 'ഇറയനാർകളം' എന്ന പേര് വരികയും അത് പിന്നീട് എറണാകുളമാകുകയും ചെയ്തുവെന്നാണ് ഈ വാദം പിന്തുടരുന്ന ചരിത്രകാരന്മാർ പറയുന്നത്.
മറ്റൊരു അഭിപ്രായം 'ഋഷിനാഗക്കുളം' ആണ് എറണാകുളമായതെന്നാണ്.
എറണാകുളം ശിവക്ഷേത്രത്തിന്റെ പുറകിലുള്ള കുളത്തിന്റെ പേരാണ് ഋഷിനാഗക്കുളം.
ക്ഷേത്രത്തിന്റെ ഉദ്ഭവകഥയുമായി ബന്ധപ്പെട്ടുകിടക്കുന്ന പേരാണത്.
ദ്വാപരയുഗത്തിൽ കുലമുനി എന്നുപേരായ ഒരു മുനി ഹിമാലയത്തിൽ തപസ്സനുഷ്ഠിച്ചിരുന്നു.
അദ്ദേഹത്തിന് ദേവലൻ എന്ന പേരിൽ ഒരു ശിഷ്യനുണ്ടായിരുന്നു.
ഒരിയ്ക്കൽ കുലുമുനി നടത്താൻ നിശ്ചയിച്ച ഹോമത്തിന് പൂജാദ്രവ്യങ്ങൾ ശേഖരിയ്ക്കാൻ ദേവലനും സഹപാഠികളും കൂടി കാട്ടിലേയ്ക്കുപോയി.
പോകുന്ന വഴിയ്ക്കുവച്ച് അവർ ഒരു പാമ്പിനെ കണ്ടു.
അതിനെ കണ്ടപ്പോൾത്തന്നെ മറ്റു ശിഷ്യന്മാരെല്ലാം പേടിച്ച് ഓടിപ്പോയി ചെടികൾക്കിടയിൽ മറഞ്ഞിരുന്നു.
എന്നാൽ ദേവലനാകട്ടെ അടുത്തുകണ്ട ഒരു കാട്ടുവള്ളി കണ്ട് അതുകൊണ്ട് കുരുക്കിട്ടുപിടിച്ച് പാമ്പിനെ കൊന്നു.
സഹപാഠികളിൽ നിന്ന് വിവരമറിഞ്ഞ കുലുമുനി പാമ്പിനെ കൊന്ന ദേവലൺ പാമ്പിന്റെ തലയും മനുഷ്യന്റെ ഉടലുമുള്ള ഭീകരജീവിയായി മാറട്ടെ എന്ന് ശപിച്ചു.
ഇതുകേട്ട ദേവലൻ ശാപമോക്ഷം അഭ്യർത്ഥിച്ചപ്പോൾ ശാന്തനായ കുലുമുനി അവന് ശാപമോക്ഷം കൊടുത്തു:
ഇവിടെനിന്ന്‌ കിഴക്ക്‌ ദിക്കിലായി ഇലഞ്ഞിമരച്ചുവട്ടിൽ നാഗം പൂജ നടത്തിക്കൊണ്ടിരിക്കുന്ന ഒരു ശിവലിംഗമുണ്ട്‌.
ഈ വിഗ്രഹം പൂജ നടത്തുവാനായി നീ വാങ്ങി ദക്ഷിണദിക്കിലേക്ക്‌ പോകുക.
ഒരു സ്ഥലത്ത്‌ വച്ച്‌ നീ പൂജ ചെയ്യുമ്പോൾ ആ വിഗ്രഹം അവിടെ ഉറച്ചുപോകും.
അവിടെ വച്ച്‌ നീ ശാപമോചിതനാകും.
ശാപം കാരണം ദേവലൻ നാഗർഷി എന്നുപേരായ ഒരു നാഗമായി മാറി.
നാഗർഷി ശിവലിംഗവുമായി ദക്ഷിണദിക്കിലേക്ക്‌ യാത്രയായി.
യാത്രയ്ക്കിടയിൽ ഒരുപാട് സ്ഥലങ്ങൾ നാഗർഷി സന്ദർശിച്ചു.
എറണാകുളത്തെത്തിയപ്പോൾ നാഗർഷി വൃക്ഷത്തണലിൽ വിഗ്രഹത്തെ വച്ചിട്ട്‌ അടുത്തുള്ള കുളത്തിലിറങ്ങി കുളിച്ച്‌ വന്ന്‌ പൂജ ചെയ്തു.
രാവിലെ കുളക്കടവിൽ കുളിയ്ക്കാനെത്തിയവർ ഒരു ഭീകരജീവി നടത്തുന്ന പൂജ കണ്ട്‌ ഭയന്ന്‌ ആളുകളെ വിളിച്ചുകൂട്ടി.
അവരെത്തി നാഗർഷിയെ ഉപദ്രവിക്കുവാൻ തുടങ്ങിയതോടെ ശിവലിംഗവുമായി രക്ഷപ്പെടാൻ ശ്രമിച്ച നാഗർഷിക്ക്‌ ശിവലിംഗം അവിടെ ഉറച്ചിരിക്കുന്നതായി കണ്ടു.
ശിവലിംഗത്തിന്‌ മുന്നിൽ സാഷ്ടാംഗപ്രണാമം നടത്തി നാഗർഷി ശാപമോചിതനായി.
കുളികഴിഞ്ഞുവന്ന നാട്ടുകാർ ദേശാധിപനായ തൂശത്തുകൈമളെ ഈ വിവരം അറിയിക്കുകയും ശിവലിംഗം ഇരുന്ന സ്ഥാനത്ത്‌ ഒരു ക്ഷേത്രം പണിയിയ്ക്കുകയും ചെയ്തു.
ആ ക്ഷേത്രമാണ് ഇന്ന് പ്രസിദ്ധമായ എറണാകുളം മഹാശിവക്ഷേത്രം.
എറണാകുളം നഗരത്തിന്റെ ഹൃദയഭാഗത്ത് കൊച്ചിക്കായലിന്റെ കിഴക്കേക്കരയിലാണ് ക്ഷേത്രം സ്ഥിതിചെയ്യുന്നത്.
കേരളത്തിലെ ഏറ്റവും പ്രസിദ്ധമായ കലാലയങ്ങളിലൊന്നായ മഹാരാജാസ് കോളേജ് , കണയന്നൂർ താലൂക്ക് ഓഫീസ്, സെഷൻസ് കോടതി, കൊച്ചി ആർട്ട് ഗ്യാലറി, രാജേന്ദ്രമൈതാൻ, സുഭാഷ് പാർക്ക് തുടങ്ങിയവ ക്ഷേത്രത്തിന്റെ നാലുഭാഗത്തുമായി സ്ഥിതിചെയ്യുന്നു.
ക്ഷേത്രത്തിന്റെ രണ്ടുഭാഗത്തും ഗോപുരങ്ങളുണ്ട്.
കായലിനോടുചേർന്ന് മറൈൻ ഡ്രൈവ് റോഡ് കടന്നുപോകുന്നു.
റോഡിന്റെ കിഴക്കുഭാഗത്ത് ക്ഷേത്രത്തിന്റെ പേരെഴുതിയ മനോഹരമായ കവാടം കാണാം.
റോഡിൽ നിന്ന് ക്ഷേത്രഗോപുരം വരെ ഏകദേശം നൂറുമീറ്റർ ദൂരം കാണും.
ക്ഷേത്രകവാടത്തിനകത്താണ് വാഹനപാർക്കിങ് സൗകര്യവും മറ്റുമുള്ളത്.
പോകുന്ന വഴിയിൽ നിരവധി മരങ്ങൾ കാണാം.
അവയെല്ലാം കഴിഞ്ഞ് ഏതാനും ദൂരം കൂടിപ്പോയാൽ ക്ഷേത്രത്തിന്റെ പടിഞ്ഞാറേ ഗോപുരത്തിന് മുന്നിലെത്താം.
ഇരുനിലകളോടുകൂടിയ പടിഞ്ഞാറേ ഗോപുരം വലിയ അലങ്കാരപ്പണികളൊന്നുമില്ലെങ്കിലും ഗാംഭീര്യത്തോടെ നിലകൊള്ളുന്നു.
ഗോപുരത്തിനടുത്താണ് ദേവസ്വം ഓഫീസും ചെരുപ്പ് കൗണ്ടറുമുള്ളത്.
കൊച്ചിൻ ദേവസ്വം ബോർഡിന് കീഴിലുള്ള ഒരു 'എ' ഗ്രേഡ് ദേവസ്വമാണ് എറണാകുളം ദേവസ്വം.
ഗോപുരത്തിൽ നിന്ന് അല്പം മാറി ക്ഷേത്രം വക വെടിപ്പുര സ്ഥിതിചെയ്യുന്നു.
പടിഞ്ഞാറേ ഗോപുരത്തിലൂടെ അകത്തുകടന്ന് ആദ്യമെത്തുന്നത് ആനക്കൊട്ടിലിലാണ്.
അഞ്ചാനകളെ വച്ച് എഴുന്നള്ളിയ്ക്കാം.
ആനക്കൊട്ടിലിനപ്പുറത്താണ് ഭഗവദ്വാഹനമായ നന്ദിയെ ശിരസ്സിലേറ്റുന്ന ഉത്തുംഗമായ സ്വർണ്ണക്കൊടിമരമുള്ളത്.
ഏകദേശം അമ്പതടി ഉയരം വരുന്ന ഈ കൊടിമരം പ്രതിഷ്ഠിച്ചിട്ട് അധികകാലമായിട്ടില്ല.
ക്ഷേത്രത്തിലെ വലിയ ബലിക്കല്ല് ഇവിടെ സ്ഥിതിചെയ്യുന്നു സാമാന്യം.
വലിപ്പമുള്ള ബലിക്കല്ലാണ് ഇവിടെയുള്ളത്.
എന്നാൽ പുറത്തുനിന്നുള്ള ദർശനത്തിന് അത് തടസ്സമല്ല.
താരതമ്യേന ചെറിയൊരു മതിലകമാണ് എറണാകുളം ശിവക്ഷേത്രത്തിലേത്.
ഏകദേശം രണ്ടേക്കർ വിസ്തീർണ്ണമേ വരൂ ഈ മതിലകത്തിന്.
എന്നാൽ, മഹാക്ഷേത്രത്തിന്റെ മറ്റ് ലക്ഷണങ്ങളെല്ലാമുണ്ട്.
ക്ഷേത്രത്തിന്റെ വടക്കുഭാഗത്താണ് ക്ഷേത്രം വക ഹാളായ എറണാകുളത്തപ്പൻ ഹാൾ സ്ഥിതിചെയ്യുന്നത്.
വിവാഹാദികാര്യങ്ങൾക്കും കലാപരിപാടികൾക്കുമായി ഉപയോഗിച്ചുവരുന്ന ഹാളാണിത്.
ഇവിടെ ഇത്തരത്തിൽ പരിപാടികളില്ലാത്ത ദിവസങ്ങൾ കുറവാണ്.
വടക്കുകിഴക്കേമൂലയിൽ പ്രത്യേകം ശ്രീകോവിലിൽ പടിഞ്ഞാറോട്ട് ദർശനമായി അയ്യപ്പസ്വാമിയുടെ പ്രതിഷ്ഠയുണ്ട്.
മുഖപ്പോടുകൂടിയ ശ്രീകോവിലാണിത്.
ശബരിമലയിലെ വിഗ്രഹവുമായി പ്രകടമായ രൂപസാദൃശമുള്ള വിഗ്രഹമാണിവിടെയുള്ളത്.
മണ്ഡലകാലത്ത് ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതുമെല്ലാം ഇവിടെവച്ചാണ്.
ഇവിടെനിന്ന് ഒരല്പം മാറിയാണ് നാഗദൈവങ്ങളുടെ പ്രതിഷ്ഠയും.
നാഗരാജാവായി ശിവന്റെ കണ്ഠാഭരണമായ വാസുകിയും കൂടെ നാഗയക്ഷിയും നാഗകന്യകയും നാഗചാമുണ്ഡിയുമടക്കമുള്ള പരിവാരങ്ങളുമടങ്ങുന്നതാണ് ഈ പ്രതിഷ്ഠ.
ക്ഷേത്രമതിലകത്തിന് പുറത്ത് വടക്കുകിഴക്കുഭാഗത്താണ് ഐതിഹ്യപ്രസിദ്ധമായ ക്ഷേത്രക്കുളം. 'ഋഷിനാഗക്കുളം' എന്നറിയപ്പെടുന്ന ഈ ക്ഷേത്രക്കുളത്തിലാണത്രേ പൂജയ്ക്കുമുമ്പ് നാഗർഷി കുളിച്ചത്.
അതാണ് ഈ പേരിന്റെ കാരണമെന്ന് പറയപ്പെടുന്നു.
ഈ കുളത്തിൽ തന്നെയാണ് ഉത്സവാവസാനം ഭഗവാന്റെ ആറാട്ടും നടക്കുന്നത്.
ക്ഷേത്രത്തിന്റെ കിഴക്കേനടയിലെ വാതിൽ അടച്ചിട്ടിരിയ്ക്കുകയാണ്.
ആദിയിൽ കിഴക്കോട്ട് ദർശനമായിരുന്നു ഭഗവാൻ എന്നതിന്റെ സൂചനകൾ ചിലത് കാണിച്ചുതരുന്നുണ്ട് ഈ വാതിൽ.
അത്യുഗ്രമൂർത്തിയായ ഭഗവാന്റെ കോപം കാരണം കിഴക്കുഭാഗത്ത് അഗ്നിബാധ പതിവായപ്പോൾ വില്വമംഗലം സ്വാമിയാർ ദർശനം തിരിയ്ക്കുകയായിരുന്നു എന്നാണ് കഥ.
എന്നാൽ, ഭഗവാനോടൊപ്പം കുടികൊള്ളുന്ന പാർവ്വതീദേവി ഇന്നും കിഴക്കോട്ട് ദർശനമായിത്തന്നെ കുടികൊള്ളുന്നു.
തെക്കേ നടയിൽ വിശേഷിച്ചൊന്നും തന്നെ കാണാനില്ല.
സുബ്രഹ്മണ്യസ്വാമിക്ഷേത്രം
ക്ഷേത്രമതിലിന് പുറത്ത് വടക്കുഭാഗത്ത് എറണാകുളത്തപ്പൻ ഹാളിന്റെ തൊട്ടടുത്തായി തമിഴ്‌നാട് ശൈലിയിൽ നിർമ്മിയ്ക്കപ്പെട്ട മറ്റൊരു ക്ഷേത്രം കാണാം.
വള്ളീ - ദേവയാനീസമേതനായ സുബ്രഹ്മണ്യസ്വാമിയാണ് ഈ ക്ഷേത്രത്തിലെ പ്രതിഷ്ഠ.
കൊച്ചിയിലെ തമിഴ് ബ്രാഹ്മണസമൂഹത്തിന്റെ അഭ്യർത്ഥന മാനിച്ച് തമിഴ് ബ്രാഹ്മണനായിരുന്ന കൊച്ചി ദിവാൻ വെങ്കടസ്വാമിയാണ് ഈ ക്ഷേത്രം പണികഴിപ്പിച്ചത്.
നിർമ്മാണശൈലിയിലും പൂജാവിധികളിലുമെല്ലാം തമിഴ് സ്വാധീനം പുലർത്തുന്ന ഈ ക്ഷേത്രത്തിലെ മുഖ്യപ്രതിഷ്ഠയായ സുബ്രഹ്മണ്യസ്വാമി കിഴക്കോട്ട് ദർശനമായി കുടികൊള്ളുന്നു.
ഗണപതി , ദക്ഷിണാമൂർത്തി ശിവൻ , മഹാവിഷ്ണു , ദുർഗ്ഗാ ഭഗവതി എന്നിവരാണ് ക്ഷേത്രത്തിലെ ഉപദേവതകൾ.
തൈപ്പൂയം , സ്കന്ദഷഷ്ഠി , വൈകാശി വിശാഖം , തൃക്കാർത്തിക എന്നിവയാണ് ഇവിടെ പ്രധാന ആണ്ടുവിശേഷങ്ങൾ.
കൂടാതെ, എല്ലാമാസത്തിലെയും വെളുത്ത ഷഷ്ഠിയും വിശേഷമാണ്.
ചൊവ്വാഴ്ച പ്രധാനം.
എറണാകുളത്തപ്പൻ ക്ഷേത്രത്തിനടുത്താണ് സ്ഥിതിചെയ്യുന്നതെങ്കിലും അതുമായി എടുത്തുപറയത്തക്ക ബന്ധമൊന്നും ഈ ക്ഷേത്രത്തിനില്ല.
എന്നിരുന്നാലും എറണാകുളം ശിവ ക്ഷേത്രത്തിലും ഹനുമാൻ ക്ഷേത്രത്തിലും എത്തുന്ന ഭക്തർ ഇവിടെയും ദർശനം നടത്താറുണ്ട്.
ഹനുമാൻസ്വാമി ക്ഷേത്രം
കിഴക്കേ ഗോപുരത്തിന് പുറത്ത് വടക്കുഭാഗത്തായി കർണാടക ശൈലിയിൽ നിർമ്മിയ്ക്കപ്പെട്ട മറ്റൊരു ചെറുക്ഷേത്രം കാണാം.
ഹനുമാൻ സ്വാമിയാണ് ഈ ക്ഷേത്രത്തിലെ പ്രതിഷ്ഠ.
ക്ഷേത്രത്തോടുചേർന്ന് ഒരു അരയാൽ മരമുണ്ട്.
ഹൈന്ദവവിശ്വാസപ്രകാരം പുണ്യവൃക്ഷമായ  അരയാലിന്റെ മുകളിൽ ബ്രഹ്മാവും നടുക്ക് വിഷ്ണുവും അടിയിൽ ശിവനും കുടിയിരിയ്ക്കുന്നു.
അതായത്  അരയാൽ ത്രിമൂർത്തീസ്വരൂപമാകുന്നു .
ഹനുമാൻ ക്ഷേത്രത്തിനും സുബ്രഹ്മണ്യക്ഷേത്രത്തിന്റെ പഴക്കമേയുള്ളൂ.
ഇതാകട്ടെ, എറണാകുളത്തെ തുളു മാധ്വബ്രാഹ്മണരുടെ ആഗ്രഹമനുസരിച്ച് അവരിലൊരാളായിരുന്ന കൊച്ചി ദിവാൻ വെങ്കടറാവു പണികഴിപ്പിച്ചതാണ്.
കന്നഡ മധ്വസമ്പ്രദായമനുസരിച്ചാണ് ഇവിടെ പൂജകൾ നടക്കുന്നത്.
ഇത്തരത്തിൽ പൂജകൾ നടക്കുന്ന ക്ഷേത്രങ്ങളിൽ ശ്രീകൃഷ്ണൻ മുഖ്യപ്രതിഷ്ഠയായി വരാത്ത അപൂർവ്വം ക്ഷേത്രങ്ങളിലൊന്നാണിത്.
പ്രധാനപ്രതിഷ്ഠയായ ഹനുമാൻ സ്വാമി പടിഞ്ഞാറോട്ട് ദർശനമായിരിയ്ക്കുന്നു.
ഹനുമാനോടൊപ്പം ഇവിടെ ശ്രീരാമന്നും പ്രതിഷ്ഠയുണ്ട്.
ഉപദേവതകളായി നാഗദൈവങ്ങളും രാഘവേന്ദ്രസ്വാമികളും കുടികൊള്ളുന്നു.
ഹനുമാൻ ജയന്തിയും ശ്രീരാമനവമിയുമാണ് ഇവിടെ പ്രധാന ആണ്ടുവിശേഷങ്ങൾ.
പ്രധാന ദിവസങ്ങൾ ശനി, വ്യാഴം, ചൊവ്വ.
എന്നിരുന്നാലും എറണാകുളം ശിവ ക്ഷേത്രത്തിൽ എത്തുന്ന ഭക്തർ ഇവിടെയും ദർശനം നടത്താറുണ്ട്.
സാമാന്യം വലിപ്പമുള്ള വട്ടശ്രീകോവിലാണ് എറണാകുളത്തപ്പൻ ക്ഷേത്രത്തിലേത്.
ഏകദേശം നൂറടി ചുറ്റളവ് ഈ ശ്രീകോവിലിനുണ്ട്.
രണ്ടരയടിയോളം പൊക്കമുള്ള ശിവലിംഗം പടിഞ്ഞാറോട്ട് ദർശനമായി കുടികൊള്ളുന്നു.
അലങ്കാരസമയത്ത് ശിവന് പ്രിയപ്പെട്ട കൂവളമാല, തുമ്പപ്പൂമാല, രുദ്രാക്ഷമാല എന്നിവകൊണ്ട് ശിവലിംഗത്തിന്റെ മുക്കാൽ ഭാഗവും മറഞ്ഞിരിയ്ക്കും.
വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് തിരുവെറണാകുളത്തപ്പൻ, ശിവലിംഗമായി ശ്രീലകത്ത് വിരാജിയ്ക്കുന്നു.
മറ്റു മഹാക്ഷേത്രങ്ങളിൽ നിന്ന് വ്യത്യസ്തമായി ഇവിടത്തെ ശ്രീകോവിലിൽ ചിത്രശില്പകലാവൈദഗ്ദ്ധ്യത്തിന്റെ ശേഷിപ്പുകളൊന്നും തന്നെ ഏറ്റുവാങ്ങിയിട്ടില്ല.
തികച്ചും ലളിതമായ നിർമ്മിതിയാണ്.
സാധാരണയായി കാണാറുള്ള മിനുക്കുപണികൾ പോലും ഇവിടെയില്ലെന്നതാണ് വാസ്തവം.
വടക്കുവശത്ത്, ശ്രീകോവിലിന്റെ ഓവ് മനോഹരമായി നിർമ്മിച്ചിട്ടുണ്ട്.
ശിവക്ഷേത്രമായതിനാൽ ഓവിനപ്പുറം പ്രദക്ഷിണം പാടില്ല.
താരതമ്യേന സ്ഥലം കുറവാണ് നാലമ്പലത്തിനകത്ത്.
നാലമ്പലത്തിനകത്തേയ്ക്കുള്ള പ്രവേശനകവാടത്തിന് ഇരുവശവും വാതിൽമാടങ്ങൾ കാണാം.
തെക്കേ വാതിൽമാടം ഹോമങ്ങൾക്കും മറ്റും ഉപയോഗിയ്ക്കുന്നു.
പ്രധാന ശ്രീകോവിലിന്റെ നേരെ വടക്കായി കിരാതമൂർത്തി കുടികൊള്ളുന്നു.
ശിവഭഗവാന്റെ മറ്റൊരു ഭാവമാണ് കിരാതമൂർത്തി.